ΟΔΗΓΙΑ 96/60/ΕΚ ΤΗΣ ΕΠΙΤΡΟΠΗΣ της 19ης Σεπτεμβρίου 1996 για την εκτέλεση της οδηγίας 92/75/ΕΟΚ του Συμβουλίου όσον αφορά την ένδειξη κατανάλωσης ενέργειας των οικιακών πλυντηρίων-στεγνωτηρίων ρούχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/75/ΕΟΚ του Συμβουλίου, της 22ας Σεπτεμβρίου 1992, για την ένδειξη της κατανάλωσης ενέργειας και λοιπών πόρων των οικιακών συσκευών με την επισήμανση και την παροχή ομοιόμορφων πληροφοριών σχετικά με τα προϊόντα (1), και ιδίως τα άρθρα 9 και 12,

Εκτιμώντας:

ότι η κατανάλωση ηλεκτρικής ενέργειας από τα πλυντήρια-στεγνωτήρια ρούχων καταλαμβάνει σημαντικό μερίδιο της συνολικής ζήτησης ενέργειας στην Κοινότητα 7 ότι είναι σημαντικές οι δυνατότητες εξοικονόμησης ενέργειας που καταναλώνουν αυτές οι συσκευές 7

ότι, συχνά, για την καλύτερη απόδοση πλυσίματος ρούχων απαιτείται υψηλότερη κατανάλωση νερού και ενέργειας 7 ότι πληροφορίες σχετικά με την απόδοση πλυσίματος μιας συσκευής είναι χρήσιμες για να αξιολογηθούν πληροφορίες σχετικές με την κατανάλωση ενέργειας και νερού 7 ότι οι πληροφορίες αυτές θα βοηθούν τους καταναλωτές να επιλέγουν συσκευές που χρησιμοποιούν ορθολογικά την ενέργεια 7

ότι η Κοινότητα καλεί τους ευρωπαϊκούς οργανισμούς τυποποίησης να συνεχίσουν τη συνεργασία τους με διεθνείς οργανισμούς τυποποίησης, επιβεβαιώνοντας το ενδιαφέρον της για διεθνές σύστημα τυποποίησης το οποίο να μπορεί να παράγει πρότυπα που να χρησιμοποιούνται από όλους τους συμμετέχοντες στο διεθνές εμπόριο και να πληρούν τις απαιτήσεις της κοινοτικής πολιτικής 7

ότι η Ευρωπαϊκή Επιτροπή Τυποποίησης (CEN) και η Ευρωπαϊκή Επιτροπή Ηλεκτροτεχνικής Τυποποίησης (CENELEC) είναι οργανισμοί αναγνωρισμένοι ως αρμόδιοι για την έκδοση εναρμονισμένων προτύπων σύμφωνα με τις γενικές κατευθυντήριες γραμμές για τη συνεργασία μεταξύ της Επιτροπής και των δύο αυτών οργανισμών που υπογράφηκε στις 13 Νοεμβρίου 1984 7 ότι, κατά την έννοια της παρούσας οδηγίας, ως εναρμονισμένο πρότυπο νοείται η τεχνική προδιαγραφή (ευρωπαϊκό πρότυπο ή έγγραφο εναρμόνισης) που έχει εκδοθεί από την CENELEC κατόπιν ανάθεσης εντολής από την Επιτροπή σύμφωνα με τις διατάξεις της οδηγίας 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (2), όπως τροποποιήθηκε τελευταία από την απόφαση 96/139/ΕΚ της Επιτροπής (3), και με βάση τις εν λόγω γενικές κατευθύνσεις 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που συγκροτήθηκε δυνάμει του άρθρου 10 της οδηγίας 92/75/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία εφαρμόζεται στα συνδεόμενα με το δίκτυο ηλεκτρισμού οικιακά πλυντήρια-στεγνωτήρια ρούχων. Εξαιρούνται οι συσκευές που μπορούν επίσης να λειτουργήσουν με άλλες πηγές ενέργειας.

2. Οι μετρήσεις οι οποίες αφορούν τις πληροφορίες που απαιτούνται βάσει της παρούσας οδηγίας διενεργούνται σύμφωνα με εναρμονισμένα πρότυπα, των οποίων οι αριθμοί αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων και εφόσον τα κράτη μέλη έχουν δημοσιεύσει τους αριθμούς αναφοράς των εθνικών προτύπων με τα οποία μεταφέρονται στο εσωτερικό τους δίκαιο τα εν λόγω εναρμονισμένα πρότυπα. Οποιαδήποτε διάταξη της παρούσας οδηγίας απαιτεί την παροχή πληροφοριών σχετικά με το θόρυβο ισχύει μόνον εφόσον οι πληροφορίες απαιτούνται βάσει του άρθρου 3 της οδηγίας 86/594/ΕΟΚ του Συμβουλίου (4). Οι μετρήσεις του θορύβου όπου απαιτούνται διενεργούνται σύμφωνα με την εν λόγω οδηγία.

3. Τα εναρμονισμένα πρότυπα που αναφέρονται στην παράγραφο 2 εκπονούνται κατόπιν εντολής της Επιτροπής σύμφωνα με την οδηγία 83/189/ΕΟΚ.

4. Στην παρούσα οδηγία οι χρησιμοποιούμενοι όροι έχουν την ίδια έννοια με αυτή των όρων της οδηγίας 92/75/ΕΟΚ εκτός εάν προκύπτει κάτι διαφορετικό από τα συμφραζόμενα.

Άρθρο 2

1. Ο τεχνικός φάκελος που αναφέρεται στο άρθρο 2 παράγραφος 3 της οδηγίας 92/75/ΕΟΚ πρέπει να περιλαμβάνει:

- το όνομα/την επωνυμία και τη διεύθυνση του προμηθευτή,

- γενική περιγραφή του μοντελου της συκευής η οποία πρέπει να επαρκεί για την αναγνώρισή του,

- πληροφορίες, περιλαμβανομένων κατά περίπτωση σχεδίων, σχετικά με τα κύρια κατασκευαστικά χαρακτηριστικά του μοντέλου και, ιδίως, εκείνα που μπορούν να επηρεάσουν σημαντικά την κατανάλωση ενέργειας,

- εκθέσεις των σχετικών δοκιμών μέτρησης που διενεργήθηκαν σύμφωνα με τις διαδικασίες δοκιμών των εναρμονισμένων προτύπων που αναφέρονται στο άρθρο 1 παράγραφος 2 της παρούσας οδηγίας,

- ενδεχομένως, οδηγίες χρήσης.

2. Η ετικέτα που προβλέπεται στο άρθρο 2 παράγραφος 1 της οδηγίας 92/75/ΕΟΚ προσδιορίζεται στο παράρτημα I της παρούσας οδηγίας. Η ετικέτα πρέπει να επιτίθεται εξωτερικώς στην πρόσοψη ή την άνω πλευρά της συσκευής, έτσι ώστε να είναι εύκολα ορατή και όχι επικαλυμμένη.

3. Το περιεχόμενο και η μορφή του δελτίου που προβλέπεται στο άρθρο 2 παράγραφος 1 της οδηγίας 92/75/ΕΟΚ καθορίζονται στο παράρτημα II της παρούσας οδηγίας.

4. Στις περιπτώσεις που προβλέπονται στο άρθρο 5 της οδηγίας 92/75/ΕΟΚ, και όπου η προσφορά προς πώληση, μίσθωση ή μίσθωση-αγορά γίνεται μέσω εντύπων όπως μέσω καταλόγου ταχυδρομικής παραγγελίας, το έντυπο υλικό πρέπει να περιλαμβάνει όλες τις πληροφορίες που καθορίζονται στο παράρτημα III της παρούσας οδηγίας.

5. Η τάξη ενεργειακής απόδοσης και ο βαθμός πλυσίματος της συσκευής πρέπει να καθορίζονται σύμφωνα με το παράρτημα IV.

Άρθρο 3

Τα κράτη μέλη λαμβάνουν όλα τα απαιτούμενα μέτρα για να εξασφαλίσουν ότι οι προμηθευτές και οι έμποροι που είναι εγκατεστημένοι στην επικράτειά τους πληρούν τις υποχρεώσεις που υπέχουν δυνάμει της παρούσας οδηγίας.

Άρθρο 4

1. Τα κράτη μέλη θεσπίζουν και δημοσιεύουν τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 15 Ιουλίου 1997. Πληροφορούν αμέσως την Επιτροπή σχετικά. Εφαρμόζουν τις εν λόγω διατάξεις από την 1η Αυγούστου 1997.

Ωστόσο, τα κράτη μέλη επιτρέπουν μέχρι τις 31 Ιανουαρίου 1998:

- τη διάθεση στην αγορά, την κυκλοφορία ή/και την έκθεση προϊόντων και

- τη διανομή του αναφερόμενου στο άρθρο 2 παράγραφος 4 υλικού, που δεν είναι σύμφωνα με την παρούσα οδηγία.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσιευσή τους. Ο τρόπος της παραπομπής αυτής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 5

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 6

Η παρούσα οδηγία απευθύνεται στα κράτη μέλη.

Βρυξέλλες, 19 Σεπτεμβρίου 1996.

Για την Επιτροπή

Χρήστος ΠΑΠΟΥΤΣΗΣ

Μέλος της Επιτροπής

(1) ΕΕ αριθ. L 297 της 13. 10. 1992, σ. 16.

(2) ΕΕ αριθ. L 109 της 26. 4. 1983, σ. 8.

(3) ΕΕ αριθ. L 32 της 10. 2. 1996, σ. 31.

(4) ΕΕ αριθ. L 334 της 6. 12. 1986, σ. 24.

ΠΑΡΑΡΤΗΜΑ Ι

Η ΕΤΙΚΕΤΑ

Σχέδιο της ετικέτας

1. Η ετικέτα πρέπει να είναι στην ανάλογη γλώσσα που επιλέγεται από τις ακόλουθες εικονογραφήσεις:

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

>ΑΝΑΦΟΡΑ ΣΕ ΦΗΛΜ>

2. Οι σημειώσεις που ακολουθούν προσδιορίζουν τις πληροφορίες που πρέπει να συμπεριλαμβάνονται:

Σημείωση:

I. Όνομα/επωνυμία του προμηθευτή ή εμπορικό σήμα.

II. Αναγνωριστικό μοντέλου του προμηθευτή.

III. Η τάξη ενεργειακής απόδοσης του μοντέλου που καθορίζεται σύμφωνα με το παράρτημα IV. Το ενδεικτικό βέλος πρέπει να τοποθετείται στο ίδιο επίπεδο με το αντίστοιχο γράμμα ενεργειακής απόδοσης.

IV. Με την επιφύλαξη οποιωνδήποτε απαιτήσεων του προγράμματος απονομής κοινοτικού οικολογικού σήματος, εάν για το μοντέλο έχει χορηγηθεί «κοινοτικό οικολογικό σήμα» σύμφωνα με τον κανονισμό (ΕΟΚ) αριθ. 880/92 του Συμβουλίου (1) είναι δυνατό να προστεθεί εδώ αντίγραφο του σχετικού οικολογικού σήματος. Στον κατωτέρω αναφερόμενο «οδηγό σχεδιασμού ετικέτας πλυντηρίων-στεγνωτηρίων ρούχων» εξηγείται πώς το οικολογικό σήμα μπορεί να περιλαμβάνεται στην ετικέτα.

V. Κατανάλωση ενέργειας σε kWh ανά πλήρες πρόγραμμα πλυσίματος, στυψίματος και στεγνώματος όταν χρησιμοποιείται το τυπικό πρόγραμμα «βαμβακερά σε 60 °C» και το πρόγραμμα στεγνώματος «στεγνά βαμβακερά», μετρούμενη σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2.

VI. Κατανάλωση ενέργειας σε kWh ανά πρόγραμμα πλυσίματος (πλύσιμο και στύψιμο) όταν χρησιμοποιείται μόνο το τυπικό πρόγραμμα «βαμβακερά σε 60 °C», μετρούμενη σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2.

VII. Βαθμός πλυσίματος, που καθορίζεται συμφωνα με το παράρτημα IV.

VIII. Μέγιστη ταχύτητα περιδίνησης που επιτυγχάνεται κατά το τυπικό πρόγραμμα «βαμβακερά σε 60 °C», μετρούμενη σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2.

IX. Χωρητικότητα της συσκευής, σε kg, στο τυπικό πρόγραμμα «βαμβακερά σε 60 °C» (χωρίς στέγνωμα), μετρούμενη σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2.

X. Χωρητικότητα της συσκευής, σε kg, στο πρόγραμμα στεγνώματος «στεγνά βαμβακερά» μετρούμενη σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2.

XI. Κατανάλωση νερού, σε λίτρα, ανά πλήρες πρόγραμμα πλυσίματος, στυψίματος και στεγνώματος, όταν χρησιμοποιείται το τυπικό πρόγραμμα «βαμβακερά σε 60 °C», και το πρόγραμμα στεγνώματος «στεγνά βαμβακερά», μετρούμενη σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2.

XII. Όπου απαιτείται, θόρυβος κατά τις φάσεις πλυσίματος, στυψίματος και στεγνώματος του τυπικού προγράμματος «βαμβακερά σε 60 °C», σύμφωνα με την οδηγία 86/594/ΕΟΚ του Συμβουλίου (2).

Σημείωση

Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.

Εκτύπωση

3. Κατωτέρω καθορίζονται ορισμένα θέματα που αφορούν την ετικέτα:

>ΑΝΑΦΟΡΑ ΣΕ ΓΡΑΦΗΚΟ>

>ΑΝΑΦΟΡΑ ΣΕ ΦΗΛΜ>

Χρησιμοποιούμενα χρώματα:

CMYK - Κυανό, πορφυρό, κίτρινο, μαύρο.

Παράδειγμα: 07ΧΟ:0 % κυανό, 70 % πορφυρό, 100 % κίτρινο, 0 % μαύρο.

Βέλη:

- A: X0X0

- B: 70X0,

- C: 30X0,

- D: 00X0,

- E: 03X0,

- F: 07X0,

- G: 0XX0.

Χρώμα της γραμμής πλαισίου: Χ070.

Όλο το κείμενο με μαύρα γράμματα. Το φόντο είναι λευκό.

Πλήρη στοιχεία σχετικά με την εκτύπωση περιλαμβάνονται στον «οδηγό σχεδιασμού ετικέτας πλυντηρίων-στεγνωτηρίων ρούχων», ο οποίος είναι μόνο για πληροφόρηση και διατίθεται στην ακόλουθη διεύθυνση:

Γραμματεία της επιτροπής για την ένδειξη της ενεργειακής κατανάλωσης και την παροχή πληροφορίων σχετικά με τις οικιακές συσκευές

Γενική Διεύθυνση XVII

Επιτροπή των Ευρωπαϊκών Κοινοτήτων

rue de la Loi/Wetstraat 200

Β-1049 Βρυξέλλες.

(1) ΕΕ αριθ. L 99 της 11. 4. 1992, σ. 1.

(2) ΕΕ αριθ. L 344 της 6. 12. 1986, σ. 24. Το σχετικό πρότυπο για τη μέτρηση θορύβου κατά το πλύσιμο και στύψιμο είναι το ΕΝ 60704-2-4 και κατά το στέγνωμα το ΕΝ 60704-2-6 και ΕΝ 60704-3.

ΠΑΡΑΡΤΗΜΑ ΙΙ

ΤΟ ΔΕΛΤΙΟ

Το δελτίο πρέπει να περιέχει τις ακόλουθες πληροφορίες. Οι πληροφορίες μπορούν να δίδονται υπό μορφή πίνακα ο οποίος να καλύπτει διάφορα μοντέλα που διατίθενται από τον ίδιο προμηθευτή. Οι πληροφορίες θα δίδονται με τη σειρά που περιγράφεται κατωτέρω εκτός αν περιέχονται σε μία γενικότερη περιγραφή της συσκευής:

1. Εμπορικό σήμα του προμηθευτή.

2. Αναγνωριστικό μοντέλου του προμηθευτή.

3. Η τάξη ενεργειακής απόδοσης του μοντέλου όπως ορίζεται στο παράρτημα IV. Εκφράζεται ως «τάξη ενεργειακής απόδοσης . . . σε κλίμακα από Α (περισσότερο αποδοτικό) μέχρι G (λιγότερο αποδοτικό)». Όταν η πληροφορία αυτή παρέχεται υπό μορφή πίνακα επιτρέπεται να εκφράζεται αλλιώς, υπό την προϋπόθεση ότι είναι σαφές πως η κλίμακα κυμαίνεται από Α (περισσότερο αποδοτικό) μέχρι G (λιγότερο αποδοτικό).

4. Όπου οι πληροφορίες παρέχονται υπό μορφή πίνακα και σε ορισμένες από τις συσκευές που απαριθμούνται στον πίνακα έχει απονεμηθεί «κοινοτικό οικολογικό σήμα» σύμφωνα με τον κανονισμό (ΕΟΚ) αριθ. 880/92, επιτρέπεται να περιλαμβάνεται εδώ η πληροφορία αυτή. Στην περίπτωση αυτή, στην επικεφαλίδα της σχετικής γραμμής θα αναφέρεται «κοινοτικό οικολογικό σήμα» και η σχετική εγγραφή θα αποτελείται από αντίγραφο του οικολογικού σήματος (άνθος). Η διάταξη αυτή τελεί υπό την επιφύλαξη οποιωνδήποτε απαιτήσεων που προβλέπονται για την απονομή του κοινοτικού οικολογικού σήματος.

5. Κατανάλωση ενέργειας για το πλύσιμο στύψιμο και στέγνωμα, σε kWh ανά πλήρες πρόγραμμα, όπως ορίζεται στο παράρτημα I σημείωση V.

6. Κατανάλωση ενέργειας για πλύσιμο (και στύψιμο) μόνον, σε kWh ανά πρόγραμμα, όπως ορίζεται στο παράρτημα I σημείωση VI.

7. Τάξη απόδοσης πλυσίματος όπως καθορίζεται στο παράρτημα IV. Εκφράζεται ως «βαθμός πλυσίματος . . . σε κλίμακα από Α (καθαρότερα) μέχρι G (λιγότερο καθαρά)». Το μέγεθος αυτό επιτρέπεται να εκφράζεται διαφορετικά υπό την προϋπόθεση ότι είναι σαφές πώς η κλίμακα κυμαίνεται από Α (καθαρότερα) μέχρι G (λιγότερο καθαρά).

8. Βαθμός αποστράγγισης νερού για το πρότυπο πρόγραμμα πλυσίματος «βαμβακερά σε 60 °C» μετρούμενος σύμφωνα με τις μεθόδους δοκιμών των εναρμονισμένων προτύπων που προβλέπονται στο άρθρο 1 παράγραφος 2. Εκφράζεται ως «. . . % νερού που παραμένει μετά την περιδίνηση (ως ποσοστό του ξηρού βάρους των ρούχων)».

9. Μέγιστη ταχύτητα περιδίνησης που επιτυγχάνεται, όπως ορίζεται στο παράρτημα I σημείωση VIII.

10. Χωρητικότητα της συσκευής για πλύσιμο με βάση το τυπικό πρόγραμμα πλησίματος «βαμβακερά σε 60 °C», σύμφωνα με το παράρτημα I σημείωση IX.

11. Χωρητικότητα της συσκευής για στέγνωμα με βάση το τυπικό πρόγραμμα στεγνώματος «στεγνά βαμβακερά», σύμφωνα με το παράρτημα I σημείωση X.

12. Κατανάλωση νερού κατά το πλύσιμο στύψιμο και στέγνωμα, σε λίτρα ανά πλήρες πρόγραμμα όπως ορίζεται με το παράρτημα I σημείωση XI.

13. Κατανάλωση νερού για το πλύσιμο και στύψιμο μόνον, σε λίτρα, ανά τυπικό πρόγραμμα πλυσίματος (και στυψίματος) «βαμβακερά σε 60 °C», σύμφωνα με τις μεθόδους δοκιμών των εναρμονισμένων πρότυπων που προβλέπονται στο άρθρο 1 παράγραφος 2.

14. Χρονική διάρκεια πλυσίματος και στεγνώματος. Διάρκεια πλήρους προγράμματος πλυσίματος «βαμβακερά σε 60 °C» και στεγνώματος «στεγνά βαμβακερά», με τη μέγιστη χωρητικότητα σε βαμβακερά, σύμφωνα με τα εναρμονισμένα πρότυπα που προβλέπονται στο άρθρο 1 παράγραφος 2.

15. Οι προμηθευτές μπορούν να συμπεριλαμβάνουν τις ίδιες πληροφορίες των σημείων 5 έως 14 για οποιοδήποτε άλλο πρόγραμμα πλυσίματος και στεγνώματος.

16. Μέση ετήσια κατανάλωση ενέργειας και νερού, που αντιστοιχεί σε 200 χρήσεις του τυπικού προγράμματος (κατανάλωσης ενέργειας σύμφωνα με το σημείο 5 και κατανάλωσης νερού σύμφωνα με το σημείο 12). Αυτό θα εκφράζεται ως «εκτιμώμενη ετήσια κατανάλωση για τετραμελές νοικοκυριό που πάντοτε χρησιμοποιεί για το στέγνωμα το πλυντήριο-στεγνωτήριο ρούχων».

17. Μέση ετήσια κατανάλωση ενέργειας και νερού που αντιστοιχεί σε 200 χρήσεις του τυπικού προγράμματος (κατανάλωσης ενέργειας σύμφωνα με το σημείο 6 και κατανάλωσης νερού σύμφωνα με το σημείο 13). Αυτό θα εκφράζεται ως «εκτιμώμενη ετήσια κατανάλωση για τετραμελές νοικοκυριό που ποτέ δεν χρησιμοποιεί για το στέγνωμα το πλυντήριο-στεγνωτήριο ρούχων».

18. Όπου απαιτείται θόρυβος κατά τις φάσεις πλυσίματος, στυψίματος και στεγνώματος του τυπικού προγράμματος «βαμβακερά σε 60 °C», σύμφωνα με την οδηγία 86/594/ΕΟΚ.

Εάν στο δελτίο συμπεριλαμβάνεται αντίγραφο της ετικέτας είτε έγχρωμο είτε ασπρόμαυρο, τότε αρκεί να παρουσιάζονται στο δελτίο μόνο οι πρόσθετες πληροφορίες (πέραν των περιεχομένων στην ετικέτα).

Σημείωση:

Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.

ΠΑΡΑΡΤΗΜΑ ΙΙΙ

ΤΑΧΥΔΡΟΜΙΚΕΣ ΠΑΡΑΓΓΕΛΙΕΣ ΚΑΙ ΛΟΙΠΕΣ ΠΩΛΗΣΕΙΣ ΕΞ ΑΠΟΣΤΑΣΕΩΣ

Οι κατάλογοι ταχυδρομικών παραγγελιών και τα λοιπά έντυπα που αναφέρονται στο άρθρο 2 παράγραφος 4 πρέπει να περιέχουν τις ακόλουθες πληροφορίες με την καθοριζόμενη κατωτέρω σειρά:

1. Τάξη ενεργειακής απόδοσης (παράρτημα II σημείο 3)

2. Κατανάλωση ενέργειας (πλύσιμο στύψιμο και στέγνωμα) (παράρτημα II σημείο 5)

3. Κατανάλωση ενέργειας (πλύσιμο και στύψιμο μόνον) (παράρτημα II σημείο 6)

4. Βαθμός πλυσίματος (παράρτημα II σημείο 7)

5. Βαθμός αποστράγγισης νερού (κατά το πλύσιμο) (παράρτημα II σημείο 8)

6. Μεγίστη ταχύτητα περιδίνησης (παράρτημα II σημείο 9)

7. Χωρητικότητα (πλύσιμο) (παράρτημα II σημείο 10)

8. Χωρητικότητα (στέγνωμα) (παράρτημα II σημείο 11)

9. Κατανάλωση νερού (πλύσιμο και στέγνωμα) (παράρτημα II σημείο 12)

10. Κατανάλωση νερού (πλύσιμο και στύψιμο μόνον) (παράρτημα II σημείο 13)

11. Εκτιμώμενη ετήσια κατανάλωση για τετραμελές νοικοκυριό που πάντοτε χρησιμοποιεί για το στέγνωμα το πλυντήριο-στεγνωτήριο ρούχων (παράρτημα II σημείο 16)

12. Εκτιμώμενη ετήσια κατανάλωση για τετραμελές νοικοκυριό που ποτέ δεν χρησιμοποιεί για το στέγνωμα το πλυντήριο-στεγνωτήριο ρούχων (παράρτημα II σημείο 17)

13. Θόρυβος όπου απαιτείται (παράρτημα II σημείο 18)

Όταν παρέχονται λοιπές πληροφορίες που περιέχονται στο δελτίο πληροφοριών, πρέπει να παρουσιάζονται υπό τη μορφή που ορίζεται στο παράρτημα II και να περιλαμβάνονται στον παραπάνω πίνακα με τη σειρά που έχει ορισθεί στο δελτίο.

Σημείωση:

Οι ισοδύναμοι με τους παραπάνω περιγραφόμενους όροι στις άλλες γλώσσες δίδονται στο παράρτημα V.

ΠΑΡΑΡΤΗΜΑ IV

ΤΑΞΗ ΕΝΕΡΓΕΙΑΚΗΣ ΑΠΟΔΟΣΗΣ

1. Η τάξη ενεργειακής απόδοσης μιας συσκευής καθορίζεται σύμφωνα με τον ακόλουθο πίνακα 1:

>ΘΕΣΗ ΠΗΝΑΚΑ>

2. Ο βαθμός πλυσίματος μιας συσκευής καθορίζεται σύμφωνα με τον ακόλουθο πίνακα:

>ΘΕΣΗ ΠΗΝΑΚΑ>

ΠΑΡΑΡΤΗΝΑ V

>ΘΕΣΗ ΠΗΝΑΚΑ>